
Text rozhodnutia
Súd: Krajský súd Žilina Spisová značka: 20S/195/2011 Identifikačné číslo súdneho spisu: 5011200656 Dátum vydania rozhodnutia: 17. 01. 2012 Meno a priezvisko sudcu, VSÚ: JUDr. Erika Čanádyová ECLI: ECLI:SK:KSZA:2012:5011200656.1 Uznesenie Krajský súd v Žiline, v právnej veci žalobcu: Energetické centrum, a.s., so sídlom Sartorisova 10, 821 08 Bratislava, IČO: 35 905 972, práv. zast. AK Capitol Legal Group, s.r.o., so sídlom Kollárovo námestie 20, 811 06 Bratislava, IČO: 36 833 151, proti žalovanému: Stredoslovenská energetika - Distribúcia, a.s., so sídlom Pri Rajčianke 2927/8, 010 47 Žilina, IČO: 36 442 151 v konaní o preskúmanie zákonnosti rozhodnutia a postupu žalovaného o zamietnutí (nevykonaní) zmeny dodávateľa elektriny k 1. 1. 2011 odberateľovi elektriny pripojeného do distribučnej sústavy žalovaného p. G. F., bytom A. 2 N XX/XX, XXX XX M., dátum oznámenia zamietnutia zmeny dodávateľa 07. 12. 2010, EIC kód odberateľa 24ZSS5009649000Y, takto jednomyseľne r o z h o d o l : Krajský súd konanie zastavuje. Žalovanému náhradu trov konania nepriznáva. o d ô v o d n e n i e : Dňa 03. 02. 2011 bola na Krajskom súde v Žiline prijatá žaloba žalobcu, ktorou sa domáhal preskúmania zákonnosti rozhodnutí a postupu žalovaného a následne aj zrušenia rozhodnutí žalovaného, ktorými žalovaný zamietol (nevykonal) zmeny dodávateľa elektriny k 1. 1. 2011 jednotlivým odberateľom elektriny (bližšie špecifikovaným v žalobnom petite podanej žaloby v celkovom počte 348 odberateľov) pripojených do distribučnej sústavy žalovaného. Vec bola zapísaná pod sp. zn. 20S/7/2011. Uznesením č. k. 20S/7/2011-106 zo 04. júla 2011 boli jednotlivé rozhodnutia žalovaného vylúčené na samostatné konanie. Na základe podanej žaloby vyzval súd dňa 01. 08. 2011 ( č. l. 29) v zmysle § 5 ods. 1 zákona č. 71/1992 Zb. o súdnych poplatkoch a poplatku za výpis z registra trestov v znení neskorších predpisov žalobcu na zaplatenie súdneho poplatku podľa položky 10 písm. a) prílohy zákona. Podľa § 5 ods. 1 písm. a) zákona č. 71/1992 Zb. poplatková povinnosť vzniká podaním návrhu, odvolania a dovolania alebo žiadosti na vykonanie poplatkového úkonu, ak je poplatníkom navrhovateľ, odvolateľ a dovolateľ. Podľa § 10 ods. 1 zákona č. 71/1992 Zb. ak nebol zaplatený poplatok splatný podaním návrhu na začatie konania alebo dovolania, prvostupňový súd vyzve poplatníka, aby poplatok zaplatil v lehote, ktorú určí spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. Výzva súdu na zaplatenie súdneho poplatku z podanej žaloby bola dňa 03. 08. 2011 doručená právnemu zástupcovi žalobcu ( č. l. 28pv). Dňa 16. 01. 2012 bolo šetrením v učtárni Krajského súdu v Žiline zistené, že súdny poplatok vo veci 20S/195/2011 zo strany žalobcu nebol uhradený. Vychádzajúc z citovaných ustanovení a vzhľadom na skutočnosť, že žalobca napriek výzve do dnešného dňa uložený súdny poplatok nezaplatil, súd rozhodol tak ako je uvedené vo výroku rozhodnutia. Krajský súd rozhodol o trovách konania podľa § 146 ods. 2 O. s. p., podľa ktorého ak niektorý z účastníkov zavinil, že konanie sa muselo zastaviť je povinný uhradiť jeho trovy. Žalobca svojím konaním zavinil, že konanie sa muselo zastaviť a preto je povinný uhradiť žalovanému trovy konania. Žalovanému trovy konania nevznikli a preto mu súd náhradu trov konania nepriznal. Poučenie: Proti tomuto uzneseniu možno podať odvolanie v lehote 15-tich dní odo dňa jeho doručenia na Najvyšší súd Slovenskej republiky v Bratislave prostredníctvom Krajského súdu v Žiline písomne v dvoch vyhotoveniach. V odvolaní sa má popri všeobecných náležitostiach (§ 42 ods. 3 O. s. p. ) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

